ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மனநல உதவிக்காக கொவிட்-19 உதவி எண்கள்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதில் அளித்த மத்திய சுகாதாரம் மற்றும் குடும்ப நல இணை அமைச்சர் திரு அஷ்வினி குமார் சவுபே கீழ்காணும் தகவல்களை அளித்தார்.
பெருந்தொற்று மற்றும் பொது முடக்கத்தின் போது மக்களின் மனநல மற்றும் உளவியல் சிக்கல்களை எதிர்கொள்வதற்காக நாடு முழுவதற்குமான இலவச 24 மணி நேர உதவி எண் ஒன்றை  பேரிடர் மேலாண்மை மனநல ஆதரவு மையம், தேசிய மனநல மற்றும் நரம்பியல் அறிவியல் நிறுவனம், மத்திய சுகாதாரம் மற்றும் குடும்ப நல அமைச்சகம், 2020 மார்ச் 29 அன்று நிறுவியது.
2021 பிப்ரவரி 27 வரை 3,37,556 அழைப்புகளை பெற்ற இம்மையம்,
53,081 நபர்களுக்கு குறிப்பிட்ட உதவி / ஆலோசனைகளை வழங்கியது
மற்ற இரு மத்திய மனநல நிறுவனங்களான தேஸ்பூரில் உள்ள லோகோபிரியா கோபிநாத் போர்டோலோய் பிராந்திய மனநல நிறுவனம் மற்றும் ராஞ்சியில் உள்ள மத்திய உளவியல் நிறுவனம், பல்வேறு மாநிலங்கள் மற்றும் யூனியன் பிரதேசங்களுடன் இணைந்து இத்தகைய சேவைகளை பிராந்திய மற்றும் உள்ளூர் மொழிகளில் வழங்கி வருகின்றன.
மேலும், மனநலம் மற்றும் உளவியல் ஆலோசனைகளை வழங்குவதற்காக இன்னும் இரு உதவி எண்களை லோகோபிரியா கோபிநாத் போர்டோலோய் பிராந்திய மனநல நிறுவனம் தொடங்கியுள்ளது.
மத்திய சமூக நீதி மற்றும் அதிகாரமளித்தல் அமைச்சகத்தால் மனநல மறுவாழ்வு உதவி எண்ணான கிரண்  தொடங்கப்பட்டது.
இந்த இலவச எண்ணானது வாரத்தின் 7 நாட்களும் 24 மணி நேரமும் 13 மொழிகளில் தனது சேவைகளை வழங்கும்.
660 மருத்துவர்கள்/ மறுவாழ்வு நிபுணர்கள் மற்றும் 668 உளவியல் நிபுணர்கள் இந்த உதவி எண்ணில் தங்களது சேவைகளை வழங்குகிறார்கள்.
மேலும், மனநலம் சார்ந்த பல்வேறு ஆலோசனைகள், வழிகாட்டுதல்கள் மற்றும் இதர விவரங்களுக்கு மத்திய சுகாதாரம் மற்றும் குடும்பநல அமைச்சகத்தின் இணையதளத்தில்  உள்ள “Behavioural Health – Psychosocial helpline” எனும் பிரிவை காணலாம்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1703446
பிரதமர் அலுவலகம்
பிரதமர் திரு. நரேந்திர மோடி, இஸ்ரேல் பிரதமருடன் தொலைபேசியில் கலந்துரையாடல்
பிரதமர் திரு. நரேந்திர மோடி, இஸ்ரேல் பிரதமர் மாண்புமிகு திரு. பெஞ்சமின் நேதன்யாகுவுடன் இன்று தொலைபேசியில் கலந்துரையாடினார்.
கோவிட்-19 நோய்த் தொற்றுப் பிரச்சினை குறித்தும், சுகாதார நெருக்கடியைக் கையாள்வதில் தங்கள் நாடுகளில் மேற்கொள்ளப்படும் அணுகுமுறைகள் பற்றியும் இரு தலைவர்களும் விவாதித்தனர்.
நோய்த் தொற்றுக்கு எதிரான நடவடிக்கையில் இந்தியாவுக்கும், இஸ்ரேலுக்கும் இடையில் ஒத்துழைப்பு இருப்பதற்கான சாத்தியக்கூறுகள் பற்றி அவர்கள் ஆய்வு செய்தனர். மருந்துப் பொருள்கள், மருத்துவப் பொருள்கள் ஆகியவற்றைக் கிடைக்கச் செய்யும் நிலையை மேம்படுத்துவதும், உயர் தொழில்நுட்பத்தின் புதுமைச் சிந்தனைகளை மேம்படுத்துவதும் இதில் அடங்கும். இதுபோன்ற ஒருங்கிணைப்புகளுக்காக தகவல் தொடர்பு வசதிகளைப் பராமரிப்பதற்கு அவர்கள் ஒப்புக்கொண்டனர்.
கோவிட்-19, நவீன கால வரலாற்றில் ஒரு திருப்புமுனையாக இருக்கிறது என்ற பிரதமர் திரு. நரேந்திர மோடியின் கருத்தை மாண்புமிகு திரு. நேதன்யாகு ஏற்றுக்கொண்டார். மனிதகுலத்தின் நலன்களை மையமாகக் கொண்டு உலகளாவிய நிலையில் புதிய தொலைநோக்கு சிந்தனையை உருவாக்குவதற்கான வாய்ப்பாக இது இருக்கிறது என்ற கருத்தையும் இஸ்ரேல் பிரதமர் ஏற்றுக்கொண்டார்.
குடியரசுத் துணைத் தலைவர் செயலகம்
காடுகள் நமது வளம் என்பதால் அவற்றை பேணிப் பாதுகாக்க வேண்டும்: குடியரசுத் துணைத் தலைவர்
இந்தியா போன்ற மாபெரும் பல்லுயிரின வளம் மிகுந்த நாடுகள், தங்களது வனவளத்தைப் பேணிப் பாதுகாப்பதுடன், அடுத்த தலைமுறையினருக்கும் இதனை பாதுகாத்து, மேம்படுத்தச் செய்ய வேண்டும் என குடியரசுத் துணைத் தலைவர் திரு. எம். வெங்கைய நாயுடு தெரிவித்துள்ளார். புதுதில்லியில் இன்று  இந்திய வனவியல் பணி  பயிற்சி அதிகாரிகளுடன் அவர் கலந்துரையாடினார்.
குறைந்து வரும் வனவளம், சுற்றுச் சூழல் சீர்கேடு, புவி வெப்பமயமாதல், காற்று மற்றும் நீர் மாசுபடுதல் போன்றவற்றால் சர்வதேச அளவில் உயிர் ஆதார நடைமுறைகளில் ஏற்படும் ஏற்றத் தாழ்வுகள் பற்றி இந்திய வனவியல் அதிகாரிகள் உடனுக்குடன் அறிந்து கொள்ள வேண்டியது அவசியம் என்று குடியரசு துணைத் தலைவர் கேட்டுக் கொண்டார். சூழலியல் சமநிலையை காப்பதில், காடுகளின் முக்கியத்துவத்தை எடுத்துரைத்த குடியரசுத் துணைத் தலைவர், காடுகளின் பயன், சமுதாயத்திற்கும், நாட்டிற்கும் கிடைக்கவும் வனவியல் அதிகாரிகள், தூதர்களாக திகழ்வதுடன், தலைமைப் பண்பை வழங்குபவர்களாகவும் இருக்க வேண்டும் என கேட்டுக் கொண்டார்.
காடுகளை பாதுகாப்பதிலும், மனிதர்கள் உயிர் வாழவும் தேவையான நடவடிக்கைகளை வனவியல் அதிகாரிகள் கவனத்துடன் மேற்கொள்ள வேண்டும் எனவும் அவர் கேட்டுக் கொண்டார். மேலும் அதிகாரிகள் தங்களது அறிவாற்றல் மற்றும் திறமையை மனிதநேயத்துடன் பயன்படுத்தி, பசிப்பிணியை தீர்க்கவும், வனப்பகுதிகளில் வசிக்கும் ஆதரவற்ற மக்களின் பிரச்சினைகளுக்கு தீர்வு காண வேண்டும் எனவும் குடியரசுத் துணைத் தலைவர் கேட்டுக் கொண்டார்.
கூடுதல் விவரங்களுக்கு www.pib.nic.in வலைதளத்தைப் பார்க்கவும்.
(Visitor Counter : 156
நித்தி ஆயோக்
ஆசியா மற்றும் ஆப்பிரிக்காவில் விளையும் தானியங்களை பிரபலப்படுத்துவதற்கான முன்னெடுப்புகளை நித்தி ஆயோக் மற்றும் உலக உணவு திட்டம் தொடங்கவுள்ளது
ஆசியா மற்றும் ஆப்பிரிக்காவில் விளையும் தானியங்களை பிரபலப்படுத்துவதற்கான முன்னெடுப்புகளை நித்தி ஆயோக் மற்றும் உலக உணவு திட்டம் நாளை  காணொலி காட்சி வாயிலாக தொடங்கவுள்ளது.
தானியங்களை நிலங்களில் பயிரிடும் முறை மற்றும் அதற்கான நடைமுறைகளை பரிமாறிக்கொள்ளுதல் ஆகியவை இதில் அடங்கும். இந்தியா மற்றும் வெளிநாடுகளில் மேற்கொள்ளப்படும் உற்பத்தி அளவு மற்றும் தானியங்களின் நுகர்வு ஆகியவற்றின் விவரங்களை நித்தி ஆயோக் மற்றும் உலக உணவு திட்டம் தயாரிக்க உள்ளது.
இதற்கான நிகழ்ச்சியை நித்தி ஆயோக் துணைத் தலைவர் சுமன் பெரி தொடங்கி வைக்க உள்ளார். உறுப்பினர் பேராசிரியர் ரமேஷ் சந்த் மற்றும் ஆலோசகர் டாக்டர் நீலம் படேல், உலக உணவு திட்ட பிரதிநிதி பிஷோ பராஜுலி, வேளாண் துறை அமைச்சக இணைச் செயலாளர் சுபா தாக்கூர் ஆகியோர் தலைமையில் இந்நிகழ்ச்சி நடைபெறவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842304
சிறப்பு சேவைகள் மற்றும் கட்டுரைகள்
திருச்சிராப்பள்ளியில் உள்ள தேசிய தொழிநுட்ப கல்விக்கழகத்தில் யோகா பயிற்சி நிகழ்வு
தேசிய கல்விக்கொள்கை 2020 அமலாக்கத்தின் ஒரு பகுதியாக திருச்சிராப்பள்ளியில் உள்ள தேசிய தொழிநுட்ப கல்விக்கழகத்தில் மே 10 அன்று தொடங்கி்ய யோகா பயிற்சி நிகழ்வு மே 31 வரை நடைபெற உள்ளது.
21- ஆம் நூற்றாண்டின் முக்கிய திறன்களுடன் ஒவ்வொரு தனி நபரையும் மேம்படுத்துவதை நோக்கமாக கொண்ட இந்த பயிற்சி நிகழ்வு மத்திய பிரதேசத்தைச் சேர்ந்த யோகி யோகா வகுப்புகளின் இயக்குனரும் யோகா நிபுணருமான திரு யோகேந்திர சிங் குஷ்வா தலைமையில் நடைபெறுகிறது.
இந்த நிகழ்வை தொழில்நுட்ப கல்விக்கழகத்தின் இயக்குனர் டாக்டர் ஜி அகிலா தொடங்கி வைத்தார். உடல் மற்றும் மனநலனுக்கு யோகாவின் பயன்கள் பற்றி அவர் எடுத்துரைத்தார். இந்த நிகழ்வில் டாக்டர் என் குமரேசன், திரு டேலி கிருஷ்ணன் உள்ளிட்டோர் பங்கேற்றனர்.
இந்த மூன்று வாரகால யோகா பயிற்சி நிகழ்வில் நாடு முழுவதிலும் உள்ள தேசிய தொழில்நுட்ப கல்விக்கழகத்தைச் சேர்ந்த 500 க்கும் அதிகமான மாணவர்கள், ஆசிரியர்கள், ஊழியர்கள் பங்கேற்கின்றனர்.
விளையாட்டுக்கள், உடல் தகுதி ஆகியவை பற்றி புரிந்து கொள்ள செய்வதும் மன அழுத்தத்தை குறைக்க யோகாவின் முக்கியத்துவத்தை எடுத்துரைப்பதும் இந்த நிகழ்வின் நோக்கமாகும்.
மத்திய அமைச்சரவை
விளையாட்டு மற்றும் இளைஞர் விவகாரங்களில் ஒத்துழைப்புடன் செயல்பட இந்தியா மற்றும் மாலத்தீவு இடையேயான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
விளையாட்டு மற்றும் இளைஞர் தொடர்புடைய விஷயங்களில் ஒத்துழைப்புடன் செயல்பட மத்திய இளைஞர் விவகாரங்கள் மற்றும் விளையாட்டுத்துறை அமைச்சகம் மற்றும் மாலத்தீவு விளையாட்டு மற்றும் சமுதாய மேம்பாட்டுத்துறை இடையேயான புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்த புரிந்துணர்வு ஒப்பந்தம் கடந்த 2020ம் ஆண்டு நவம்பர் மாதம் கையெழுத்தானது.
நோக்கங்கள்:
விளையாட்டு மற்றும் இளைஞர் விவகாரத்துறையில் இந்தியா மற்றும் மாலத்தீவு இடையேயான இருதரப்பு பரிமாற்ற நிகழ்ச்சிகள், அறிவை விரிவு படுத்த உதவும் மற்றும் விளையாட்டு அறிவியல், விளையாட்டு மருத்துவம், பயிற்சி நுட்பங்கள் ஆகியவற்றில் நிபுணத்துவம், இளைஞர் விழாக்கள் மற்றும் முகாம்களில் பங்கேற்பு ஆகியவை சர்வதேச விளையாட்டு போட்டிகளில் நமது வீரர்களின் செயல் திறனை மேம்படுத்தும் மற்றும் இந்தியா -மாலத்தீவு இடையேயான இருதரப்பு உறவை வலுப்படுத்தும்.
பலன்கள்:
மாலத்தீவுடன் விளையாட்டு மற்றும் இளைஞர் விவகாரத்துறையில் இருதரப்பு ஒத்துழைப்பு மூலம் ஏற்படும் பலன்கள் ஜாதி, மத. இன, மாநில பாகுபாடின்றி அனைத்து விளையாட்டு வீரர்களுக்கும் சம அளவில் பொருந்தும்.
------
(
பாதுகாப்பு அமைச்சகம்
‘இந்தியாவில் உற்பத்தி, உலகத்திற்கான உற்பத்தி’ என்பதை அடைவதற்கு கூட்டாக ஆராய்ச்சி மற்றும் மேம்பாடு, பாதுகாப்பு தளவாடங்களை இந்தியாவில் உற்பத்தி செய்து பராமரிப்பை மேற்கொள்ள அமெரிக்க நிறுவனங்களுக்கு பாதுகாப்பு அமைச்சர் அழைப்பு விடுத்துள்ளார்
இந்தியாவில் பிரதமர் திரு.நரேந்திர மோடி தலைமையிலான அரசால் மேற்கொள்ளப்படும் கொள்கை முன்முயற்சிகளை அமெரிக்க நிறுவனங்கள் சாதகமாக எடுத்துக் கொள்ள வேண்டுமென்று பாதுகாப்பு அமைச்சர் திரு.ராஜ் நாத் சிங் கேட்டுக் கொண்டுள்ளார். ‘இந்தியாவில் உற்பத்தி, உலகத்திற்கான உற்பத்தி’ என்பதை அடைவதற்கு கூட்டாக ஆராய்ச்சி மற்றும் மேம்பாடு, பாதுகாப்பு தளவாடங்களை இந்தியாவில் உற்பத்தி செய்து பராமரிப்பை மேற்கொள்ளவும், அமெரிக்க நிறுவனங்களுக்கு அவர் அழைப்பு விடுத்துள்ளார்.
இந்தியாவில் உள்ள அமெரிக்க வர்த்தக சபை உறுப்பினர்களில் 30-வது வருடாந்திர பொதுக்குழு கூட்டத்தில் 2022 ஏப்ரல் 21 அன்று காணொலி காட்சி மூலம் அவர் உரையாற்றினார். இந்தியாவில் கூட்டான உற்பத்தி, கூட்டான மேம்பாடு, முதலீட்டு ஊக்குவிப்பு, பராமரிப்பு, பழுதுபார்ப்பு வசதிகளை உருவாக்குதல் ஆகியவற்றுக்கு அமெரிக்க நிறுவனங்களுக்கு அவர் அழைப்பு விடுத்தார்.
அமெரிக்க நிறுவனங்கள் வெளிநாட்டு நேரடி முதலீட்டுக்கான ஆதாரமாக இருப்பது இந்தியாவில் வேலைவாய்ப்பை உருவாக்குவது மட்டுமின்றி இந்தியாவின் பாதுகாப்பு தளவாடங்கள் ஏற்றுமதிக்கும் பங்களிப்பு செய்கின்றன. கடந்த 5 ஆண்டுகளில் இந்தியாவிலிருந்து அமெரிக்காவுக்கு 2.5 பில்லியன் அமெரி்க்க டாலர் மதிப்புக்கு ஏற்றுமதி செய்யப்பட்டிருப்பதாகவும், இந்த காலகட்டத்தின் மொத்த ஏற்றுமதியில் இது 35 சதவீதம் என்றும் அவர் கூறினார். கூட்டான ஆராய்ச்சி மற்றும் மேம்பாடு, இந்தியாவின் அரசு மற்றும் தனியார் துறைகளுடன் தொழில் சார்ந்த ஒருங்கிணைப்பு ஆகியவற்றில் அமெரிக்க நிறுவனங்கள் பங்கேற்பது தற்சார்பு இந்தியாவின் வெற்றிக்கும், அமெரிக்கா – இந்தியா உறவை மேலும் வலுப்படுத்துவதற்கும் முக்கியமானதாகும் என்று திரு.ராஜ் நாத் சிங் கூறினார்.
பொருளாதார வளர்ச்சியை முன்னெடுத்துச் செல்ல இந்தியா – அமெரிக்கா ஒத்துழைப்பின் தூண்களான வர்த்தகம் மற்றும் பொருளாதாரத்தை வலுப்படுத்துவது அவசியம் என்பதை பாதுகாப்பு அமைச்சர் கோடிட்டுக் காட்டினார். இந்தியா – அமெரிக்கா இடையேயான பொருளாதார உறவுகள் 21 ஆம் நூற்றாண்டின் குறிப்பிடத்தக்க வணிக உறவுகளில் ஒன்றாக உள்ளது என்று அவர் குறிப்பிட்டார். கடந்த ஆண்டு இருதரப்பு வர்த்தக செயல்பாடுகள் மீட்சியடைந்து ஏற்றுமதி பொருட்களின் மதிப்பு 113 பில்லியனை கடந்தது. வரலாற்றில் முதன் முறையாக ஏற்றுமதி செய்யப்பட்ட பொருள்களின் மதிப்பு 400 பில்லியன் அமெரிக்க டாலரை கடந்தது.
இந்தியாவில் உள்ள அமெரிக்க வர்த்தக சபை 1992-ல் உருவாக்கப்பட்டதாகும். இதில் 400-க்கும் அதிகமான அமெரிக்க நிறுவனங்கள் உறுப்பினர்களாக உள்ளன. இதன் முதன்மையான நோக்கங்களாக செயல்பாடுகளை அதிகரிப்பது, அமெரிக்க நிறுவனங்கள் மூலம் முதலீட்டை அதிகப்படுத்துவது இருதரப்பு வர்த்தகத்தை அதிகரிப்பது ஆகியவை உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818622
சுகாதாரம் மற்றும் குடும்ப நலத்துறை அமைச்சகம்
தமிழகம், கேரளா உட்பட 6 மாநிலங்களில் தினசரி கொவிட் பாதிப்பு தொடர்ந்து அதிகரிப்பு
மகாராஷ்டிரா, கேரளா, பஞ்சாப், தமிழகம், குஜராத் மற்றும் கர்நாடகாவில் தினசரி கொவிட் பாதிப்பு தொடர்ந்து அதிகரிக்கிறது.
கடந்த 24 மணி நேரத்தில் 17,407 பேருக்கு புதிதாக தொற்று ஏற்பட்டுள்ளது.
மகாராஷ்டிராவில் அதிகபட்சமாக 9,855 பேருக்கு புதிதாக தொற்று ஏற்பட்டுள்ளது. அடுத்ததாக கேரளாவில் 2,765 பேருக்கு தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் மொத்த எண்ணிக்கை இன்று 1,73,413-ஐ எட்டியுள்ளது. இது மொத்த பாதிப்பில் 1.55 சதவீதம்.
மகாராஷ்டிரா, குஜராத், பஞ்சாப் மற்றும் மத்தியப் பிரதேசத்தில் கொவிட் சிகிச்சை பெறுபவர்களின் எண்ணிக்கை அதிகரித்து வருகிறது.
நாட்டில் குணமடைந்தவர்களின் மொத்த எண்ணிக்கையும் தொடர்ந்து அதிகரித்து வருகிறது.
இன்று காலை 7 மணி வரை, 1.66 கோடிக்கும் அதிகமானோருக்கு கொவிட் தடுப்பூசி போடப்பட்டுள்ளது.
இவர்களில் முதல் டோஸ் தடுப்பூசி போட்டுக் கொண்ட சுகாதாரப் பணியாளர்கள் 67,90,808 பேர், 28,72,725 சுகாதார பணியாளர்கள், 2வது டோஸ் தடுப்பூசி போட்டுள்ளனர். 58,03,856 முன்களப் பணியாளர்கள் முதல் டோஸ் தடுப்பூசி போட்டுள்ளனர். 4,202 முன்களப் பணியாளர்கள் 2வது டோஸ் தடுப்பூசி போட்டுள்ளனர்.
45 வயதுக்கு மேற்பட்ட இணை நோய் உள்ளவர்கள் 1,43,759 பேர் முதல் டோஸ் தடுப்பூசி போட்டுள்ளனர். 60 வயதுக்கு மேற்பட்டவர்களில் 10,00,698 பேர் தடுப்பூசி போட்டுக் கொண்டுள்ளனர்.
47வது நாளான நேற்று சுமார் 10 லட்சம் பேருக்கு  தடுப்பூசி போடப்பட்டது.
கடந்த 24 மணி நேரத்தில் 89 பேர், கொவிட் தொற்று காரணமாக உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1702398
அணுசக்தி அமைச்சகம்
கொவிட் தொடர்பான சாதனங்கள் மற்றும் தொழில்நுட்பத்தை வழங்கியுள்ளது அணுசக்தித் துறை: மத்திய அமைச்சர் ஜித்தேந்திர சிங்
கொவிட் தொடர்பான சாதனங்களையும், தொழில்நுட்பத்தையும் வழங்கி, தொற்றுக்கு எதிரான போராட்டத்தில் பாபா அணுசக்தி மையம் மற்றும் அணுசக்தித் துறை ஆகியவை துணை நிற்கின்றன என மத்திய அணுசக்தி துறை இணை அமைச்சர் திரு ஜித்தேந்திர சிங் கூறினார்.
அணுசக்தித் துறை அதிகாரிளுடன், மத்திய அமைச்சர் திரு ஜித்தேந்திர சிங் காணொலிக் காட்சி மூலம் ஆய்வுக் கூட்டம் நடத்தினார். கொவிட்-19 காலத்தில் இத்துறை மேற்கொண்ட பொதுநலன் முயற்சிகளை அமைச்சர் பாராட்டினார்.
பிபிஇ கவச உடைகளை கோபால்ட் மூலம் சுத்தம் செய்யும் நெறிமுறை உருவாக்கம், பிபிஇ உடைகளை மீண்டும் பயன்படுத்துவதற்கான திறனைக் கொண்டுள்ளது. இதே போல், ஹெபா பில்டர் தொழில்நுட்பத்தைப் பயன்படுத்தி என்-99 முககவசங்கள் உருவாக்கப்பட்டன. என்-99 முககவசங்கள் என்-95 முகக்கவசத்தை விட சிறந்தது என்று 3 பரிசோதனைக் கூடங்கள் சான்று அளித்துள்ளன. இவற்றை அதிக அளவில் உற்பத்தி் செய்ய இதன் தொழில்நுட்பம், பிற நிறுவனங்களுக்குப் பரிமாற்றம் செய்யப்பட்டுள்ளது. ஆர்.டி-பிசிஆர் பரிசோதனைக்கான உதிரி பாகங்களையும் அணுசக்தித் துறை வெற்றிகரமாக உருவாக்கியுள்ளது. அதோடு ரெஸ்பிரேட்டர், ரீபர், மருத்துவக் கழிவுகளை அழிப்பதற்கான சிறிய அளவிலான பிளாஸ்மா தொற்று நீக்கக் கருவி மற்றும் பிளாஸ்மா எரியூட்டும் தொழில்நுட்பம் ஆகியவற்றை அணுசக்தித் துறை வெற்றிகரமாக உருவாக்கியுள்ளது.
டாடா நினைவு மருத்துவமனையில் கொவிட் பாதிப்புக்கு உள்ளாகும் புற்று நோயாளிகளுக்கு சிகிச்சை அளிக்க 25 சதவீதப் படுக்கைகள் சுமார் 600 என்ற அளவில் ஒதுக்கி வைக்கப்பட்டுள்ளதாக அமைச்சர் ஜித்தேந்திர சிங்கிடம் தெரிவிக்கப்பட்டது. இங்கு வெளிநாடுகளில் இருந்து நன்கொடையாக 5,000 ஆக்ஸிஜன் செறிவூட்டிகள் வந்துள்ளதாகவும் அமைச்சரிடம் தெரிவிக்கப்பட்டது.
கொவிட்-19 தீவிரத்துக்கு மரபணு பாதிப்பைத் தீர்மானிக்க கண்காணிப்பு ஆய்வை டாடா நினைவு மருத்துவமனையுடன் இணைந்து மேற்கொள்வதாகவும், இது உலகில் நடைபெறும் தனித்துவமான ஆய்வு என்றும் இதன் முடிவுகள் விரைவில் உலகளாவிய விஞ்ஞானிகளிடம் பகிர்ந்து கொள்ளப்படும் எனவும் டாக்டர் ஜித்தேந்திர சிங் தெரிவித்தார். மேலும், கொவிட்-19 தீவிரத்தை கணிக்கக் கூடிய விதத்தில் வாய்ப் பகுதியில் தெரியும் அறிகுறிகள் பற்றிய ஆய்வும் மேற்கொள்ளப்படுகிறது.
கடந்த ஆண்டு ஜூன் மாதத்தில் கொவிட் பீப் கருவி அறிமுகம் செய்யப்பட்டதை நினைவுபடுத்திய டாக்டர் ஜித்தேந்திர சிங், இந்தக் கருவியை ஐதராபாத் ஐஐடி, ஐதரபாத் இஎஸ்ஐசி மருத்துவக் கல்லூரி ஆகியவற்றடன் இணைந்து அணுசக்தித் துறை தயாரித்தது எனக் கூறினார். இது கொவிட் நோயாளிகளின் உடலியல் அளவுருக்களை கண்காணிக்கும் செலவு குறைந்த வயர்லெஸ் கருவி என டாக்டர் ஜித்தேந்திர சிங் கூறினார். இந்தியாவின் புகழ்பெற்ற நிறுவனங்கள் கூட்டாக செயல்பட்டால், நாடு சந்திக்கும் சவால்களுக்கு குறைந்த செலவில் எப்படித் தீர்வு காண முடியும் என்பதற்கு கொவிட் பீப் சரியான உதாரணம் எனவும், இதுதான் உண்மையான தற்சார்பு இந்தியா என அவர் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1716810
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை, 63 நாட்களுக்குப் பிறகு 11 லட்சத்திற்கும் கீழே  குறைந்துள்ளது.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 40,981 பேர் குறைந்துள்ளனர்.
கடந்த 24 மணி நேரத்தில் 84,332 புதிய பாதிப்புகள் ஏற்பட்டுள்ளன; 70 நாட்களுக்குப் பிறகு மிகக் குறைவு.
இதுவரை மொத்தம் 2,79,11,384 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 1,21,311 பேர் குணமடைந்தனர்.
தொடர்ந்து 30-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 95.07 சதவீதமாக உயர்ந்துள்ளது.
வாராந்திர தொற்று உறுதி வீதம் 5 சதவிகிதத்திற்கும் கீழே குறைந்துள்ளது; தற்போது இது 4.94% ஆகும்.
தொடர்ந்து 19-வது நாளாக, அன்றாட பாதிப்பு வீதம் 10 சதவீதத்திற்கும் குறைவாக, 4.39 சதவிகிதமாக உள்ளது.
இதுவரை 37.62 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 24.96 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726431
குறு சிறு மற்றும் நடுத்தர தொழில் துறை அமைச்சகம்
காதி கிராமப்புறத் தொழில் ஆணையம், தனது சொத்துக்களை அதிகரிப்பதற்காக சந்தன மரம் மூங்கில் ஆகியவற்றை நடும் புதிய முயற்சி ஒன்றை மேற்கொண்டுள்ளது
சந்தன மரங்களையும் மூங்கில் மரங்களையும் வர்த்தக ரீதியில் பயன்படுத்தி, தனது சொத்துக்களை அதிகரிப்பதற்காக 500 சந்தன மரக்கன்றுகளும், 500 மூங்கில் மரக் கன்றுகளும், நாசிக்கில் உள்ள பயிற்சி மையத்தில், 262 ஏக்கர் நிலப்பரப்பில் காதி கிராமப்புறத் தொழில் ஆணையத்தால்  நடப்பட்டுள்ளன.
காதி கிராமப்புறத் தொழில் ஆணையத்தின் இந்த முயற்சியை மத்திய குறு, சிறு, நடுத்தரத் தொழிகள் துறை அமைச்சர் திரு நிதின் கட்காரி பாராட்டியுள்ளார்.
சந்தன மரக்கன்றுகள், மத்திய குறு, சிறு, நடுத்தரத் தொழிகள் துறை அமைச்சகத்தின் கீழ் செயல்படும் உத்தரப்பிரதேசம் கன்னோஜ்-ல் உள்ள நறுமணம் மற்றும் சுவை மேம்பாட்டு மையம் FFDCயில் - இருந்து வாங்கப்பட்டன. மூங்கில் மரக்கன்றுகள் அசாமில் இருந்து வாங்கப்பட்டன. மரக்கன்றுகள் நடும் விழாவை, காணொளி மாநாடு மூலமாக காதி கிராமப்புறத் தொழில் ஆணையத்தின் தலைவர் திரு. வினய் குமார் சக்சேனா தொடங்கி வைத்தார். சந்தன மரக் கன்றுகளை நடுவதால், அடுத்த 10 முதல் 15 ஆண்டுகளில் காதி கிராமப்புறத் தொழில் ஆணையத்திற்கு 50 கோடி முதல் 60 கோடி ரூபாய் மதிப்பிலான சொத்துக்கள் உருவாகும் என்று மதிப்பிடப்பட்டுள்ளது. சந்தன மரக்கன்றுகள் பத்து முதல் பதினைந்து ஆண்டுகளுக்குள் மரங்களாகிவிடும். தற்போதைய நிலவரப்படி ஒரு மரம் 10 லட்சம் ரூபாய் முதல் 12 லட்சம் ரூபாய் வரை விற்கப்படுகிறது.
இதேபோல் மூங்கிலில் தனிச்சிறப்பு வாய்ந்த வகையான பம்புசா டுல்டா, அகர்பத்தி குச்சிகளை உருவாக்கப் பயன்படுகிறது. அசாமில் இருந்து கொண்டு வரப்பட்ட இந்தக் கன்றுகள் மகாராஷ்டிராவில் நடப்பட்டுள்ளன. அங்குள்ள உள்ளூர் அகர்பத்தி தொழில்துறைக்கு உதவும் வகையிலும், அங்குள்ள பயிற்சி மையத்திற்கு தொடர் வருவாய் கிடைப்பதற்காகவும் இந்தக் கன்றுகள் நடப்பட்டுள்ளன.
-----
(Visitor Counter : 146
பிரதமர் அலுவலகம்
பிரதமருடன் ஐநா பொதுச்செயலாளர் சந்திப்பு
ஐநா பொதுச்செயலாளர் திரு அன்டோனியோ குட்டெரஸ், குஜராத் மாநிலம் கேவாடியாவில் பிரதமர் திரு நரேந்திர மோடியை இன்று சந்தித்துப் பேசினார்.
பிரதமர், குட்ரஸ் ஆகியோர் கூட்டாக சர்தார் படேல் சிலைக்கு மலர் தூவி மரியாதை செலுத்தினர்.
பிரதமருடனான சந்திப்பின் போது, ஐநா பொதுச்செயலாளர், காலநிலை நடவடிக்கைகளில் இந்தியாவின் லட்சிய முன்முயற்சிகளுக்கு, தமது பாராட்டுகளைத் தெரிவித்தார்.
உக்ரைனில் நிலவும் நிலைமை உட்பட உலகளாவிய மற்றும் பிராந்திய பிரச்சினைகள் குறித்தும் அவர்கள் விவாதித்தனர்.
இந்தியாவின் வரவிருக்கும் ஜி 20 தலைமைப் பதவியை வரவேற்றதுடன், வளரும் நாடுகளின் நலனுக்காக தொழில்நுட்பங்கள் மற்றும் நிதி பரிமாற்றத்தை எளிதாக்குவதில் ஐக்கிய நாடுகள் அமைப்பு இந்தியாவுடன் இணைந்து செயல்படும் என்று ஐநா பொதுச்செயலாளர் உறுதிபடத் தெரிவித்தார்.
26/11 மும்பை பயங்கரவாத தாக்குதலில் உயிரிழந்தவர்களுக்கு அஞ்சலி செலுத்தி, தனது இந்திய பயணத்தை தொடங்கியதற்காகவும், பயங்கரவாதத்தை எதிர்ப்பது குறித்த அவரது வலுவான செய்திக்காகவும் பிரதமர் திரு குட்ரசுக்கு நன்றி தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
அத்தியாவசிய மருந்துகளின் தேசிய பட்டியல்களை டாக்டர் மன்சுக் மாண்டவியா வெளியிட்டார்
அனைத்து மட்டங்களிலும் கட்டுப்படியான விலையில் தரமான மருந்துகள் கிடைப்பதை உறுதிசெய்யும் வகையில், அத்தியாவசிய மருந்துகளின் தேசிய பட்டியல் முக்கியபங்காற்றி வருகிறது. பிரதமர் நரேந்திர மோடியின் அனைவருக்கும் மலிவான விலையில் மருந்து என்ற தொலைநோக்குப் பார்வையின் அடிப்படையில், மக்களுக்கு குறைந்த விலையில் தரமான மருந்துகளை வழங்க இது வகைசெய்கிறது என மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா கூறியுள்ளார். அத்தியாவசிய மருந்துகளின் தேசிய பட்டியலை வெளியிட்டு அவர் பேசினார்.
இந்தப் பட்டியலில் கூடுதலாக 34 மருந்துகளுடன் 384 மருந்துகள் இடம் பெற்றுள்ளன. முந்தைய பட்டியலில் இருந்து 26 மருந்துகள் நீக்கப்பட்டுள்ளன. 27 சிகிச்சைப் பிரிவுகளுக்கென இந்த மருந்துகள் வகைப்படுத்தப்பட்டுள்ளன.
நிகழ்ச்சியில் உரையாற்றிய மத்திய சுகாதாரத்துறை அமைச்சர், செயல்திறன், முன்னுரிமை, தரம், விலை ஆகியவற்றின் அடிப்படையில் அத்தியாவசிய மருந்துகள் வகைப்படுத்தப்பட்டுள்ளதாக தெரிவித்தார். இந்த அம்சங்களின் அடிப்படையில் மருந்துகளை பயன்படுத்துவதை ஊக்குவிப்பதே தேசிய பட்டியலின் நோக்கமாகும் என்று அவர் கூறினார்.
இந்த பட்டியல் 1996ம் ஆண்டு முதல் முதலாக வகுக்கப்பட்டது. அதன் பின்னர் 2003,2011,2015 ஆகிய ஆண்டுகளில் இதற்கு முன்பு 3 முறை திருத்தப்பட்டது.
இந்த நிகழ்ச்சியில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் பாரதி பிரவிண் பவார், மத்திய சுகாதாரத்துறை செயலர் திரு ராஜேஷ் உள்ளிட்டோர் கலந்து கொண்டனர்.
புதிய பட்டியலுக்கு கீழ்க்காணும் இணைப்பை அணுகவும்
https://cdsco.gov.in/opencms/opencms/system/modules/CDSCO.WEB/elements/download_file_division.jsp?num_id=OTAxMQ==
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858931
சுகாதாரம் மற்றும் குடும்ப நலத்துறை அமைச்சகம்
கொவிட் 19 மேலாண்மை: கேரளாவுக்கு உயர்நிலைக் குழு விரைகிறது
தேசிய நோய் கட்டுப்பாடு மைய இயக்குனர் டாக்டர் எஸ்.கே.சிங் தலைமையிலான உயர்நிலைக்குழுவை கேரளாவுக்கு செல்ல மத்திய அரசு உத்தரவிட்டுள்ளது. இந்தக் குழு நாளை மறுநாள் கேரளா சென்றடையும்.
கேரளாவில் கடந்த சில நாட்களாக தினசரி கொவிட் பாதிப்பு மிகவும் அதிகரித்துள்ளது. கடந்த ஒரு வாரத்தில், 35,038 பேருக்கு புதிதாக தொற்று ஏற்பட்டது. தினந்தோறும் சுமார் 5 ஆயிரம் பேருக்கு தொற்று ஏற்படுகிறது.
இதையடுத்து தேசிய நோய் கட்டுப்பாடு மைய இயக்குனர் டாக்டர் எஸ்.கே.சிங் தலைமையில், உயர்நிலைக்குழுவை கேரளாவுக்கு விரைந்து செல்ல மத்திய அரசு உத்தரவிட்டுள்ளது. இந்தக் குழு, கேரள அரசு மேற்கொள்ளும் கொவிட்-19 மேலாண்மை நடவடிக்கைகளை ஆய்வுசெய்து, மாநில சுகாதாரத்துறை அதிகாரிகளுக்கு தேவையான வழிகாட்டுதல்களை வழங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686580
-----
(Visitor Counter : 130
நிதி அமைச்சகம்
அடல் ஓய்வூதியத் திட்ட பதிவுகள் 3 கோடியைத் தாண்டியது
அடல் ஓய்வூதியத் திட்டத்தின் கீழ், மொத்த பதிவுகளின் எண்ணிக்கை 4.01 கோடியை மார்ச் மாதத்தில் தாண்டியுள்ளது. இதில். 99 லட்சத்துக்கும் மேற்பட்ட கணக்குகள் 2021-22ஆம் நிதியாண்டில் துவங்கப்பட்டுள்ளன. அனைத்துப் பிரிவு வங்கிகளின் தீவிர பங்களிப்புக் காரணமாகவே இந்த பிரமாதமான சாதனை நிகழ்த்தப்பட்டுள்ளது. 71 சதவீத பதிவுகள் பொதுத்துறை வங்கிகளிலும், 19 சதவீத பதிவுகள் மண்டல கிராம வங்கிகளிலும், 6 சதவீத பதிவுகள் தனியார் வங்கிகளிலும் 3 சதவீத பதிவுகள் கட்டணம் மற்றும் சிறு நிதி வங்கிகளிலும் செய்யப்பட்டுள்ளன.
பாரத ஸ்டேட் வங்கி, இந்தியன் வங்கி, பேங்க் ஆஃப் இந்தியா, பேங்க் ஆஃப் பரோடா, சென்ட்ரல் பேங்க் ஆஃப் இந்தியா ஆகியவை பொதுத் துறை வங்கிப் பிரிவில் ஆண்டு இலக்கை எட்டியுள்ளன.
இதர வங்கிப் பிரிவுகளில், தமிழகத்தைச் சேர்ந்த தமிழ்நாடு மெர்க்கண்டைல் வங்கி ஆண்டு இலக்கை எட்டியுள்ளது.
அடல் ஓய்வூதியத் திட்டத்தின் கீழ் 2022 மார்ச் 31-ம் தேதி நிலவரப்படி செய்யப்பட்டுள்ள பதிவுகளில் சுமார் 80 சதவீத சந்தாதாரர்கள் ஆயிரம் ரூபாய் ஓய்வூதியத்திட்டத்தை தேர்வு செய்துள்ளனர். 13 சதவீதம் பேர் ரூ.5,000 ஓய்வூதியத்திட்டத்தை தேர்வு செய்துள்ளனர். மொத்த சந்தாதாரர்களில் 44 சதவீதம் பேர் பெண்கள். மொத்த சந்தாதாரர்களில் 45 சதவீதம் பேர் 18 முதல் 25 வயதுக்குட்பட்டவர்கள் ஆவர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1818719
பாதுகாப்பு அமைச்சகம்
ரஷ்யாவில் மாஸ்கோவில் நடைபெற்ற வெற்றி தினப் படை அணிவகுப்பில் இந்திய இராணுவ படைப் பிரிவு பங்கேற்றது.
1941-1945 ஆம் ஆண்டு காலத்தில், அப்போதைய சோவியத் மக்களால், போரின் போது கிடைத்த வெற்றியின் எழுபத்தைந்தாவது ஆண்டு விழாவை ரஷ்யா கொண்டாடுகிறது. 24 ஜூன் 2020 அன்று மாஸ்கோவின் செஞ்சதுக்கத்தில் நடைபெற்ற, வெற்றி தின அணிவகுப்பில் இந்திய இராணுவப் படையினர் பங்கேற்றனர். அனைத்து அணிகளையும் சேர்ந்த 75 பேர் கொண்ட இந்திய இராணுவப் படையின் முப்படை சேவை பிரிவு, ரஷ்ய இராணுவபடை மற்றும் 17 பிற நாடுகளின் படையினருடன் அணிவகுப்பில் பங்கேற்றனர். இந்த நிகழ்ச்சிக்கு சிறப்பு விருந்தினராக அழைக்கப்பட்டிருந்த மத்திய பாதுகாப்புத் துறை அமைச்சர் திரு ராஜ்நாத்சிங் நிகழ்ச்சியில் கலந்து கொண்டார்.
இரண்டாம் உலகப் போரின்போது, மிகப்பெரிய அளவிலான, நட்புப் படைகளில் ஒன்றாக பிரிட்டிஷ் இந்திய இராணுவப் படைகள் இருந்தன. இவை வல்லரசு சக்திகளுக்கு எதிராக வடக்கு - கிழக்கு ஆப்பிரிக்க இயக்கம், மேற்கு பாலைவன இயக்கம், ஐரோப்பிய தியேட்டர் ஆகியவற்றில் பங்கேற்றன இதில் 87 ஆயிரம் இந்தியப் படையினர் உயிர்த் தியாகம் செய்தனர். 34354 பேர் காயமடைந்தனர். இந்திய இராணுவம் எல்லா முன்னணி நிலையிலும் போரிட்டது. அது மட்டுமல்லாமல் தெற்கு, ஈரானிய வழிப்பாதை, லெண்ட் லீஸ் பாதை ஆகியவை மூலமாக ஆயுதங்கள், போர்க்கருவிகள், உதிரி பாகங்கள், உணவு ஆகியவற்றை சோவியத் யூனியன், ஈரான், ஈராக் ஆகிய நாடுகளுக்கு அனுப்பப்படுவதையும் உறுதி செய்தது. 18 விக்டோரியா ஜார்ஜ் கிராஸ் உட்பட 4 ஆயிரத்துக்கும் மேற்பட்ட பாராட்டு விருதுகள் இந்திய இராணுவ வீரர்களுக்கு வழங்கப்பட்டன. மேலும் இந்திய இராணுவப் படையினரின் வீரத்தைப் பாராட்டி, சோவியத் யூனியன் 23 மே 1944 அன்று, ராயல் இந்திய இராணுவ படைப் பிரிவைச் சேர்ந்த சுபேதார் நாராயணராவ் நிக்கம், ஹவில்தார் கஜேந்திர சிங் சந்த் ஆகியோருக்கு சோவியத் யூனியனின் உயரிய ஆட்சிக் குழுவின் மிகைல் காலினின், அலெக்சாண்டர் கார்கின் ஆகியோர் கையெழுத்திட்ட மிக உயரிய விருதான சிவப்பு நட்சத்திர விருதுக்கான ஆணை வழங்கப்பட்டது.
(Visitor Counter : 190